b'\n_START_ARTICLE_\nRed House\n_START_PARAGRAPH_\nRed House er en bluessang, komponeret af Jimi Hendrix og oprindeligt indspillet med The Jimi Hendrix Experience i 1966. Sangen er en traditionel 12-takter og er blevet betegnet som "en af de mest traditionelle i s\xc3\xa5vel sound som form blandt alle hans officielle optagelser". Den er inspireret af tidlige bluessange som f.eks. Robert Johnsons Kind Hearted Woman, og blev udgivet p\xc3\xa5 det f\xc3\xb8rste album med The Jimi Hendrix Experience i maj 1967._NEWLINE_Akkompagnementet er et af meget f\xc3\xa5 eksempler p\xc3\xa5, hvorledes Hendrix\' guitarlyd fungerer uden forvr\xc3\xa6nger. Teksten har en ironisk pointe til det klassiske blues-tema: "Min k\xc3\xa6reste har forladt mig", idet sidste vers slutter med ordene:"Min baby elsker mig ikke mere, men jeg ved, at hendes s\xc3\xb8ster vil"._NEWLINE_Red House er indspillet af mange forskellige bluesmusikere og findes bl.a. i en live coverversion med Walter Trout fra dennes optr\xc3\xa6den p\xc3\xa5 Midtfynsfestivalen 1989. Efter en lang pause har Trout genoptaget dette nummer p\xc3\xa5 sit repetoire.'